MKATABA WA KUUZIANA SHAMBA

MKATABA HUU umefanyika hii leo tarehe 15 mwezi wa Mei 2007

BAINA YA

SERVANDUS B. MASINDE wa S.L.P. 2524 Mwanza (ambaye katika mkataba huu ataitwa MUUZAJI) kwa upande mmoja.

NA

MTEMI H. MIYA wa S.L.P. 2330 Mwanza (ambaye katika mkataba huu ataitwa MNUNUZI) kwa upande mwingine wa mkataba.

KWA KUWA muuzaji ni mmiliki halali wa shamba lenye ukubwa wa ekari kama 2 ½ lililoko Kiseke Kitongoji cha Isenga Jijini Mwanza lenye mipaka kama ilivyoshuhudiwa na mashahidi na uongozi wa mtaa wa Isenga Kata ya Ilemela Jijini Mwanza ambao wametoa uthibitisho wa maandishi ambayo ni sehemu ya mkataba huu.

NA

KWA KUWA mnunuzi ameridhia kununua shamba hilo kutoka kwa muuzaji.

MKATABA HUU ni ushuhuda kwa makubaliano yafuatayo: -

1. Kwamba, muuzaji amemuuzia mnunuzi shamba hilo kwa thamani ya shilingi za ki-Tanzania milioni moja na laki tano (T.sh. 1,500,000/=) tu.

2. Kwamba, fedha hizo zimelipwa zote taslimu mbele ya wakili na kwamba muuzaji hamdai mnunuzi chochote kuhusiana na mkataba huu.

3. Kwamba, kwa kutia saini mkataba huu muuzaji anakiri kupokea fedha zote taslimu thamani ya mauzo ya shamba lake kwa mnunuzi.

4. Kwamba, kumbukumbu zifuatazo pia ni sehemu ya ushahidi wa mkataba huu:

(a) Mkataba binafsi kati ya muuzaji na mnunuzi kuhusu shamba hili ulioandikwa tarehe 15/05/2007 na kutiwa mihuri ya mwenyekiti wa mtaa wa Isenga pamoja na ule wa Balozi wa shina Kitongoji cha Isenga – Kiseke Mwanza.

(b) Mkataba wa mauzo ya shamba hili kati ya Mzee Magatta Nyembe (mmiliki wa awali) na Mzee Philip Mbogo Masinde (mnunuzi).

KAMA USHAHIDI wa makubaliano haya pande zote zimetia saini kama inavyoonekana hapa chini: -


UMETOLEWA na KUSAINIWA na

SERVANDUS B. MASINDE ambaye

namfahamu binafsi/ametambulishwa 

kwangu na………………………………


ambaye namfahamu binafsi hii leo


MUUZAJI
tarehe 15 mwezi Mei 2007  

MBELE YANGU

____________

WAKILI


UMETOLEWA na KUSAINIWA na

MTEMI H. MIYA ambaye namfahamu

binafsi/ametambulishwa kwangu

na……………………………………….



ambaye namfahamu binafsi hii leo


MNUNUZI
tarehe 15 mwezi Mei 2007  

MBELE YANGU

______________

WAKILI

